Gowon cike da mamaki: Obasanjo ya bayyana wani Sirri kan tsohuwar gwamnatin su shekaru 43 baya ▷ NAIJA.NG
Gowon cike da mamaki: Obasanjo ya bayyana wani Sirri kan tsohuwar gwamnatin su shekaru 43 baya
A yayin bikin kaddamar da littafi na tarihin rayuwar tsohon shugaban jam'iyyar PDP na kasa, Dakta Ahmadu Ali, tsohon shugaban kasa Olusegun Obasanjo ya fayyace sirrin wani tuggu da suka kulla a lokacin tsohuwar gwamnati ta mulkin Soja, Janar Yakubu Gowon.
A ranar Alhamis din da ta gabata ne aka gudanar da wannan biki a dakin taro na Yar'Adua Centre dake babban birni na tarayya, wanda Obasanjo ya kasance shugaban taro da kuma Gowon a matsayin Uban taro.
NAIJ.com ta fahimci cewa, cikin raha da annashuwa tsaffin shugabannin uku sun tuna tarihi tare da tunatar da juna da kuma mahalarta bikin wasu sirrika na rayuwar su da suka shude shekaru aru-aru.
A yayin haka ne Obasanjo ya bayar da wani tarihi na ranar da aka haife da ta kasance ranar cin Kasuwar kauyen su, da ya sanya daukacin mahalarta taron cikin kyalkyala.
Janar Yakubu Gowon
Jaridar The Nation ta ruwaito cewa, Obasanjo ya kuma bayyana wani tuggu da suka tare da tsohon shugaban jam'iyyar Ahmadu Ali, inda suka kulla tuggu na korar wasu ma'aikatan kasar Amurka daga ma'aikatar su ta jihar Legas da ya janyo cece-kuce da kunyata Najeriya a idon duniya.
KARANTA KUMA: Dalilin da yasa Shugaba Buhari zai amince da sauya Kundin Tsari - Dogara, Saraki
A wannan shekara ta 1975, Janar Gowon shine jagoran kasar nan da lamarin ya sanya ya kausasa harshe kan Obasanjo, wanda hakan bai sanya ya tona asirin Ahmadu ba sai bayan shekaru 43 da suka shude.
Jaridar NAIJ.com ta kuma ruwaito cewa, a ranar ta gabata ne dai shugaban kasa Muhammadu Buhari ya karbi sabbin jakadu 3 na kasashen ketare a fadar sa.
Futminna school fees Ankara long gown pictures Givers forum Nigeria Ankara skirt and blouse The richest black woman in the world